Die grootste jol in Afrikaans ooit, waar ons moedertaal oor die tonge trippel en bokspring. Kom luister en beleef die hoogtepunte van Afrikaanse musiek oor die afgelope dekades, kom kyk na die bydraes van die groot Afrikaanse geeste in hierdie eenstop-geenstopviering! 'n Hupstoot van kokende Afrikaanse talent wat 'n beeld van trots Afrikaans, trots in Afrikaans en trots Suid-Afrikaans laat oorkook!
'n Afrikiti is 'n konsert wat die aarde gaan laat dreun en beloof om 'n onvergeetlike jol te wees. Die beste van alles - dis veilig vir kinders! Meer as 40 Afrikiti's word regoor die land aangebied, so almal gaan 'n kans kry om by 'n Afrikiti in sy of haar kontrei te kom saam skoffel, kwêla, kwaito, sakkie-sakkie en veral te kóók.